Diari Oficial de la Generalitat Valenciana


Sumari del DOGV 323, del 30-12-1985 (1985/901869)

Resolució de 18 de febrel de 1985, del director de l'Institut Valencià d'Administració Pública, per la qual es convoca el I Curs de Protocol i Relacions Públiques per a personal de la Generalitat.
----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1985/02/18/(1)/dof/vci/html**

### Dades del document

Número de DOGV
:   323

Data del DOGV
:   30-12-1985

Secció del DOGV
:   I. DISPOSICIONS GENERALS

Número del document
:   1985/901869


Data del document
:   18-02-1985

Organisme emissor


Tipus de document
:   Resolució

Descriptors 

:   * reciclatge professional
    * relacions públiques
    * funcionari

Resolució de 18 de febrel de 1985, del director de l'Institut Valencià d'Administració Pública, per la qual es convoca el I Curs de Protocol i Relacions Públiques per a personal de la Generalitat.  
Segons que disposa l'article 4, apartat c) del Decret del Consell 17/1984, de 6 de febrer, es convoca el i Curset sobre Protocol i Relacions Públiques, d'acord amb les bases següents:  
PRESENTACIO  
Les qüestions de protocol i relacions públiques constitueixen una disciplina de plena actualitat amb la transformació de l'Estat i la constitució de les Administracions autonòmiques. D'altra banda, es tracta d'un sector de l'activitat administrativa pública no sempre contemplat des del punt de vista de la formació. Situació que contrasta amb la transcendència de la gestió eficaç en l'opinió pública i la imatge que, des de les Institucions públiques, tenen els ciutadans.  
L'Institut Valencià d'Administració Publica en abordar aquest Curset, pretén d'oferir una visió sintètica, però global, de les principals qüestions que se susciten avui dia en aquestes matèries, des d'una òptica adaptada a les circumstàncies del nostre temps.  
Les limitacions temporals del curset queden compensades per la categoria de les persones encarregades d'impartir els diferents temes que integren el programa, ja que a la condició d'experts uneixen la titularitat d'importants llocs llocs professionals d'aquestes matèries.  
PARTICIPANTS I INSTANCIES  
Podran sol·licitar la participació en aquest curset les persones al servei de la Generalitat destinades en unitats de protocol i en secretaries particulars de Consellers.  
Les instàncies per participar-hi seran dirigides al Director de l'Institut Valencià d'Administració Pública, Conselleria de Presidència, Cavallers, 2, 46220- València, fent-hi constar els extrems següents:  
- Dades personals.  
- Relació professional amb la Generalitat.  
- Destinació (amb indicació del lloc de treball i telèfon).  
El nombre màxim de participants serà de 20. L'admisió al curset podrà ser comunicada telefònicament.  
REGIM DEL CURSET  
El Curset tindrà lloc els dies 4, 5, 6, 7 i 8 del mes de març, de 6 a 8 de la vesprada, amb un total de 10 hores lectives.  
Les sessions se celebraran al Centre Cultural de la Caixa d'Estalvis de València. Plaça Tetuan, 23.  
En acabar el Curset, hom expedirà un certificar d'assistència als participants que hi hagen assistit pel cap baix al 90% de les sessions.  
Els drets d'inscripció seran de 5.000 pessetes.  
Les Conselleries, amb càrrec a llurs partides pressupostàries per a formació, podran subvencionar-ne l'import quan consideren que l'assistència de la persona al curs és d'interès per a l'Administració.  
València, 18 de febrer de  
El Director de l'IVAP,  
ANTONI VALLES


Còpia Permalink ELI